**Listería í graflaxi**

Eðalfiskur ehf. innkallar neðangreinda vöru á markaði vegna gruns um að hún innihaldi sjúkdómsvaldandi örverur.

Listeria monocytogenes greindist í sýnum af gröfnum laxi fyrirtækisins. Dreifing og sala afurðanna úr viðkomandi lotum hefur verið stöðvuð.

Framleiðandi:    Eðalfiskur ehf

Vöruheiti:                     Úrvals grafnar sneiðar

 Úrvals grafinn lax (bitar)

 Úrvals grafinn lax (flök)

Lotunúmer:        IB22038041046, IB22038041049 og IB22038042048

**Innköllunin nær til allra pakkninga með síðasta notkunardegi á tímabilinu; 13.3.2022 – 11.4.2022**

Ofangreind vara hefur verið í almennri sölu í verslunum Krónunnar, Fjarðarkaupum og í Kolaportinu. Neytendum sem keypt hafa vöruna er bent á að skila henni til fyrirtækisins eða í viðkomandi verslun þar sem hún var keypt og fá endurgreiðslu.

Innköllunin nær aðeins til ofangreindar vöru með síðasta notkunardag á tímabilinu 13.3.2022 – 11.4.2022. Engar aðrar framleiðsluvörur Eðalfisks ehf. eru innkallaðar.

Í flestum heilbrigðum einstaklingum veldur neysla á listeríu menguðum matvælum ekki sjúkdómi.

Áhættuhópar eru barnshafandi konur, ófædd og nýfædd börn, aldraðir og einstaklingar með skert

ónæmiskerfi. Nánari upplýsingar um Listeria monocytogenes má finna á vefsíðu Matvælastofnunar, [www.mast.is](http://www.mast.is/)

Eðalfiskur ehf. hefur hagsmuni og öryggi viðskiptavina að leiðarljósi og er þessi innköllun

hluti af matvælaöryggiskerfi Eðalfisks ehf. þar sem gæði og öryggi vörunnar er í fyrirrúmi.

Við biðjumst velvirðingar á þeim óþægindum sem þessi innköllun kann að valda viðskiptavinum okkar.

Nánari upplýsingar eru veittar í síma 437-1680 og í tölvupóstfanginu edalfiskur@edalfiskur.is.

Eðalfiskur ehf.

Vallarási 7-9

310 Borgarnesi

Sími: 437 1680

Netfang: edalfiskur@edalfiskur.is

